ddrg/super_eurlex huggingface dataset:
(10)

Attiecīgais ražojums, kā noteikts pagaidu regulas 17. apsvērumā, ir Ķīnas Tautas Republikas izcelsmes kālija acesulfāms (6-metil-1,2,3-oksatiazīn-4(3H)-on-2,2-dioksīda kālija sāls; CAS RN 55589-62-3), kā arī Ķīnas Tautas Republikas izcelsmes kālija acesulfāms, ko satur konkrēti preparāti un/vai maisījumi un ko pašlaik klasificē ar KN kodiem ex 2106 90 92, ex 2106 90 98, ex 2934 99 90 (Taric kods 2934999021), ex 3824 90 92, ex 3824 90 93 un ex 3824 90 96.
(59)

Lielākās eksportētājvalstis uz Savienību ir Moldova, Norvēģija, Krievija, Ukraina un Šveice. Kopējais attiecīgā ražojuma importa apjoms no trešām valstīm attiecīgajā periodā palielinājās par 19,2 % (no 1,22 līdz 1,45 miljoniem tonnu), kas ir 7,5 % no patēriņa Savienībā. Tajā pašā laikposmā importa vienības vidējā cena nepārtraukti samazinājās no EUR 592 līdz EUR 506 par tonnu – tas nozīmē samazinājumu par 14,6 %. 4. tabula Imports no trešām valstīm Valsts 2011 2012 2013 Pārskatīšanas izmeklēšanas periods Moldova Apjoms (t) 47 084 99 126 86 083 185 982 Indekss (2011. gads = 100) 100 211 183 395 Tirgus daļa (%) 0,25 0,62 0,50 1,04 Vidējā cena (EUR/t) 528 483 445 438 Indekss (2011. gads = 100) 100 91 84 83 Norvēģija Apjoms (t) 130 614 128 439 125 267 134 313 Indekss (2011. gads = 100) 100 98 96 103 Tirgus daļa (%) 0,71 0,80 0,73 0,75 Vidējā cena (EUR/t) 552 538 495 486 Indekss (2011. gads = 100) 100 97 90 88 Krievija Apjoms (t) 47 185 89 236 91 037 112 748 Indekss (2011. gads = 100) 100 189 193 239 Tirgus daļa (%) 0,25 0,56 0,53 0,63 Vidējā cena (EUR/t) 494 486 436 425 Indekss (2011. gads = 100) 100 98 88 86 Ukraina Apjoms (t) 379 216 193 955 256 928 307 276 Indekss (2011. gads = 100) 100 51 68 81 Tirgus daļa (%) 2,05 1,21 1,50 1,72 Vidējā cena (EUR/t) 505 507 457 443 Indekss (2011. gads = 100) 100 100 90 88 Šveice Apjoms (t) 290 689 293 352 297 980 298 104 Indekss (2011. gads = 100) 100 101 103 103 Tirgus daļa (%) 1,57 1,83 1,74 1,67 Vidējā cena (EUR/t) 694 632 607 596 Indekss (2011. gads = 100) 100 91 87 86 Citas trešās valstis (kopā) Apjoms (t) 1 220 464 1 086 787 1 250 867 1 454 411 Indekss (2011. gads = 100) 100 89 102 119 Tirgus daļa (%) 6,59 6,78 7,30 8,16 Vidējā cena (EUR/t) 591 564 522 506 Indekss (2011. gads = 100) 100 95 88 86 Trešās valstis (kopā) Apjoms (t) 1 223 572 1 087 698 1 250 955 1 455 107 Indekss (2011. gads = 100) 100 89 102 119 Tirgus daļa (%) 6,61 6,79 7,30 8,16 Vidējā cena (EUR/t) 592 564 522 506 Indekss (2011. gads = 100) 100 95 88 85 Avots: Eurostat.
(11)

Neskarot iepriekš minēto Horvātijas, Francijas, Itālijas, Maltas un Spānijas rīcību, Komisijai ir jāapstiprina aizliegums ar riņķvadu zvejojošiem kuģiem, kuri ir attiecīgo ES dalībvalstu karoga kuģi vai attiecīgajās ES dalībvalstīs reģistrēti kuģi, zvejot zilās tunzivis Atlantijas okeānā uz austrumiem no 45° rietumu garuma un Vidusjūrā vēlākais no 2015. gada 24. jūnija pulksten 24.00 attiecībā uz Horvātiju, vēlākais no 2015. gada 9. jūnija pulksten 10.02 attiecībā uz Franciju, vēlākais no 2015. gada 10. jūnija pulksten 11.21 attiecībā uz Itāliju, no 2015. gada 10. jūnija pulksten 8.00 attiecībā uz Maltu un vēlākais no 2015. gada 8. jūnija pulksten 15.00 attiecībā uz Spāniju,
2)

Regulas III pielikumu (PART-ORO) groza šādi: a) ORO.AOC.100. punkta c) apakšpunkta 2) punktu aizstāj ar šādu: “2) ka visiem ekspluatētajiem gaisa kuģiem ir lidojumderīguma sertifikāts (CofA) saskaņā ar Regulu (ES) Nr. 748/2012 vai ka tie ir nomāti bez apkalpes saskaņā ar ORO.AOC.110. punkta d) apakšpunktu, un”; b) ORO.AOC.110. punktu groza šādi: i) minētā punkta b) apakšpunktu aizstāj ar šādu: “b) Saskaņā ar šo daļu sertificētais ekspluatants nedrīkst nomāt gaisa kuģi, kas ir iekļauts ekspluatantu sarakstā, kuriem noteikti ekspluatācijas ierobežojumi, kas ir reģistrēts valstī, kuras uzraudzībā esošiem visiem ekspluatantiem noteikts darbības aizliegums, vai no ekspluatanta, kam noteikts darbības aizliegums saskaņā ar Regulu (EK) Nr. 2111/2005.”; ii) minētā punkta d) apakšpunktu aizstāj ar šādu: “Nomāšana bez apkalpes d) Pieteikuma iesniedzējs, kas vēlas saņemt apstiprinājumu trešā valstī reģistrēta gaisa kuģa nomāšanai bez apkalpes, kompetentajai iestādei apliecina, ka: 1) ir identificēta ekspluatācijas vajadzība, ko nevar apmierināt, nomājot ES reģistrētu gaisa kuģi; 2) šī nomāšana bez apkalpes nav ilgāka par septiņiem (7) mēnešiem jebkurā 12 secīgu mēnešu periodā; 3) ir nodrošināta atbilstība piemērojamajām Regulas (ES) Nr. 1321/2014 prasībām, un 4) gaisa kuģis ir aprīkots atbilstoši ES regulām attiecībā uz gaisa kuģu ekspluatāciju.”; c) punktu ORO.AOC.130. aizstāj ar šādu: “ORO.AOC.130 Lidojuma datu pārraudzība lidmašīnām a) Ekspluatants izveido un uztur lidojuma parametru uzraudzības programmu, kas integrēta pārvaldības sistēmā, lidmašīnām, kuru maksimālā sertificētā pacelšanās masa ir lielāka par 27 000 kg. b) Lidojuma parametru uzraudzības programmu neizmanto sankciju piemērošanas nolūkā, un tai pienācīgi jānodrošina datu avota(-u) aizsardzība.”.
5)

regulas 42. pantu aizstāj ar šādu: “42. pants Izkraušana, pārkraušana citā kuģī un citāda ostas izmantošana 1. Kuģi, kas nav līgumslēdzējas puses kuģi, izkraušanu, pārkraušanu citā kuģī un/vai citādu ostas izmantošanu drīkst sākt tikai pēc tam, kad to atļāvušas ostas valsts kompetentās iestādes. 2. Ja kuģis, kas nav līgumslēdzējas puses kuģis, ir iegājis ostā, dalībvalstis liedz minētajam kuģim izkraut, pārkraut citā kuģī, apstrādāt un iepakot zvejas resursus un izmantot citus ostas pakalpojumus, cita starpā uzpildīt degvielu, papildināt kuģa krājumus, veikt apkopi un izmantot sauso doku, ja: a) kuģis ir inspicēts saskaņā ar 41. pantu un inspekcijā ir konstatēts, ka uz kuģa ir sugas, uz kurām attiecas saskaņā ar konvenciju pieņemti ieteikumi, ja vien kuģa kapteinis nesniedz kompetentajām iestādēm pietiekamus pierādījumus, kas apliecina, ka zivis ir nozvejotas ārpus pārvaldības apgabala vai atbilstīgi visiem attiecīgajiem ieteikumiem, kas pieņemti saskaņā ar konvenciju, vai b) kuģa karoga valsts vai – ja kuģis ir iesaistījies citā kuģī pārkraušanas darbībās – pārkrāvējkuģa karoga valsts vai valstis nesniedz 25. pantā minēto apstiprinājumu, vai c) kuģa kapteinis nav izpildījis kādu no 21. panta a)–d) punktā norādītajiem pienākumiem, vai d) dalībvalstis ir saņēmušas skaidrus pierādījumus tam, ka zvejas resursi, kas atrodas uz kuģa, ir nozvejoti līgumslēdzējas puses jurisdikcijā esošos ūdeņos, pārkāpjot piemērojamos noteikumus, vai e) dalībvalstīm ir pietiekams pierādījums tam, ka kuģis ir citā veidā bijis iesaistīts NNN zvejas darbībās konvencijas apgabalā vai ir atbalstījis šādas zvejas darbības. 3. Ja ir izdots atteikums saskaņā ar 2. punktu, kuģim, kas nav līgumslēdzējas puses kuģis, ir aizliegts veikt pārkraušanu citā kuģī ūdeņos, kuri ir dalībvalstu jurisdikcijā. 4. Ja ir izdots atteikums saskaņā ar 2. punktu, dalībvalstis paziņo savu lēmumu kuģa kapteinim vai viņa pārstāvim un Komisijai vai tās izraudzītai iestādei. Savukārt Komisija vai tās izraudzītā iestāde šo informāciju tūlīt pārsūta NEAFC sekretāram. 5. Kuģim izdoto ostas izmantošanas atteikumu dalībvalstis atsauc tikai tad, ja ir pietiekami pierādījumi tam, ka iemesli, kuru dēļ izmantošana tika liegta, ir bijuši neatbilstoši vai kļūdaini vai ka šādi iemesli vairs nepastāv. 6. Ja dalībvalsts ir atsaukusi savu atteikumu saskaņā ar 5. punktu, tā par to tūlīt paziņo tiem, kuriem tika nosūtīts paziņojums saskaņā ar 4. punktu. Savukārt Komisija vai tās izraudzītā iestāde šo informāciju tūlīt pārsūta NEAFC sekretāram.”;
(4)

Eiropas Pārtikas nekaitīguma iestāde (“Iestāde”) 2014. gada 9. decembra atzinumā (2) un 2015. gada 29. aprīļa atzinumā (3) secināja, ka no Escherichia coli NITE SD 00066 un no Escherichia coli NITE BP-01755 iegūtajam L-valīnam, ja to lieto, ievērojot piedāvātos lietošanas nosacījumus, nav nelabvēlīgas ietekmes uz dzīvnieku veselību, cilvēka veselību vai vidi un ka to var uzskatīt par lietderīgu neaizstājamās aminoskābes L-valīna avotu dzīvnieku ēdināšanā. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
(7)

Partnerattiecību nolīgums zivsaimniecības nozarē starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses (5), un tam pievienotais Protokols, ar kuru nosaka zvejas iespējas un finansiālo ieguldījumu, kas paredzēts minētajā Nolīgumā (6) paredz, ka Savienībai pienākas 7,7 % no moivas kopējās pieļaujamās nozvejas (KPN) Grenlandes ūdeņos ICES V un XIV zonā.
(3)

Stabilizācijas un asociācijas nolīgums tika parakstīts starp Eiropas Kopienām un to dalībvalstīm, no vienas puses, un Serbijas Republiku, no otras puses (3), 2008. gada 29. aprīlī. Tas stājās spēkā 2013. gada 1. septembrī.
2)

regulas 5. panta 3. punktu aizstāj ar šādu: “3. I pielikumā iekļauj fiziskas vai juridiskas personas, vienības un struktūras, par kurām Sankciju komiteja ir norādījusi, ka tās iesaistās vai atbalsta darbības, kuras apdraud mieru, drošību vai stabilitāti Centrālāfrikas Republikā, tostarp darbības, kas apdraud vai pārkāpj pārejas nolīgumus vai kas apdraud vai kavē politisko pārejas procesu, tostarp pāreju uz brīvām un godīgām demokrātiskām vēlēšanām, vai kuras uzkurina vardarbību: a) rīkojas, pārkāpjot ANO DPR 2127 (2013) 54. pantā noteikto ieroču embargo, vai arī ir tieši vai netieši piegādājušas, pārdevušas vai nosūtījušas bruņotiem grupējumiem vai noziedznieku tīkliem Centrālāfrikas Republikā, vai saņēmušas bruņojumu un ar to saistītus materiālus vai tehniskas konsultācijas, mācības vai palīdzību, tostarp finansējumu un finansiālu palīdzību, saistībā ar bruņotu grupējumu vai noziedznieku tīklu vardarbīgām darbībām Centrālāfrikas Republikā; b) ir iesaistītas tādu darbību plānošanā, vadīšanā vai veikšanā, ar kurām attiecīgā gadījumā tiek pārkāptas starptautiskās cilvēktiesības vai starptautiskās humanitārās tiesības vai kuras rada cilvēktiesību aizskārumus vai pārkāpumus Centrālāfrikas Republikā, tostarp ar seksuālo vardarbību saistītas darbības, vardarbības vēršana pret civiliedzīvotājiem, uzbrukumi, kas balstīti uz etniskiem vai reliģiskiem motīviem, uzbrukumi skolām un slimnīcām un nolaupīšana un piespiedu pārvietošana; c) iesaista vai izmanto bērnus bruņotos konfliktos Centrālāfrikas Republikā, pārkāpjot piemērojamās starptautiskās tiesības; d) sniedz atbalstu bruņotiem grupējumiem vai noziedznieku tīkliem, nelikumīgi izmantojot vai tirgojot dabas resursus, tostarp dimantus, zeltu, savvaļas dzīvniekus, kā arī savvaļas dzīvnieku izcelsmes produktus Centrālāfrikas Republikā vai no Centrālāfrikas Republikas; e) kavē humānās palīdzības sniegšanu Centrālāfrikas Republikā vai piekļuvi humānai palīdzībai, vai tās sadali Centrālāfrikas Republikā; f) ir iesaistītas tādu uzbrukumu plānošanā, vadīšanā, finansēšanā vai veikšanā, kas vērstas pret Apvienoto Nāciju Organizācijas misijām vai starptautisko drošības spēku klātbūtni, tostarp pret MINUSCA, Savienības misijām un Francijas operācijām, ar ko tās atbalsta; g) ir Sankciju komitejas norādītas vienības vadītāji vai ir to atbalstījuši, vai darbojušies tādas personas, vienības vai struktūras interesēs, vārdā vai vadībā, kuru ir norādījusi Sankciju komiteja, vai tādas vienības interesēs, vārdā vai vadībā, kura ir Sankciju komitejas norādītas personas, vienības vai struktūras īpašumā vai kontrolē.”
3)

regulas 12. pantu groza šādi: a) panta 2. punktu aizstāj ar šādu: “2. Atkāpjoties no 1. punkta, dalībvalstis var pieņemt lēmumu turpmākos I pielikuma noteikumus nepiemērot līdz 2015. gada 8. aprīlim: a) noteikumus saistībā ar vertikālās pacelšanās un nosēšanās gaisa kuģu un dirižabļu pilota apliecībām; b) FCL.820. punkta noteikumus; c) attiecībā uz helikopteriem – J apakšiedaļas 8. iedaļas noteikumus; d) J apakšiedaļas 11. iedaļas noteikumus.” ; b) iekļauj šādu 2.a punktu: “2.a Atkāpjoties no 1. punkta, dalībvalstis var pieņemt lēmumu turpmākos I pielikuma noteikumus nepiemērot līdz 2018. gada 8. aprīlim: a) noteikumus saistībā ar planieru un gaisa balonu pilota apliecībām; b) B apakšiedaļas noteikumus; c) FCL.800., FCL.805. un FCL.815. punkta noteikumus; d) J apakšiedaļas 10. iedaļas noteikumus.” ; c) panta 4. punktu aizstāj ar šādu: “4. Atkāpjoties no 1. punkta, dalībvalstis var pieņemt lēmumu līdz 2016. gada 8. aprīlim nepiemērot šīs regulas noteikumus pilotiem, kuriem ir kādas trešās valsts izdota apliecība un ar to saistīta veselības apliecība un kas iesaistīti Regulas (EK) Nr. 216/2008 4. panta 1. punkta b) vai c) apakšpunktā precizēto gaisa kuģu nekomerciālā ekspluatācijā.” ;
11)

nodrošina, ka īpašie konteineri, kuros ir 10. punktā minētie sūtījumi vai to daļas, var tikt izvesti no izstādes EXPO Milano 2015 teritorijas tikai pēc tam, kad tie ir hermētiski noslēgti un paredzēti galamērķim, kur materiāls tiks iznīcināts saskaņā ar Regulas (EK) Nr. 1069/2009 12. panta a) līdz c) punktu vai reeksportēts uz trešo valsti ne vēlāk kā 2015. gada 31. decembrī;
(18)

Komisija pieprasīja un pārbaudīja visu informāciju, ko tā uzskatīja par nepieciešamu, lai konstatētu dempingu, tā radīto kaitējumu un Savienības intereses. Pārbaudes apmeklējumi saskaņā ar pamatregulas 16. pantu tika veikti šādu uzņēmumu telpās: a) ražotāji Savienībā: — S.A. Citrique Belge N.V., Tjenena, Beļģija, — Jungbunzlauer Austria AG, Vīne, Austrija, — Jungbunzlauer Ladenburg GmbH, Lādenburga, Vācija; b) importētāji: — Azelis SA, Luksemburga, Luksemburga, — RFI Food Ingredients Handelsgesellschaft mbH, Diseldorfa, Vācija; c) lietotāji: — Bristol-Myers Squibb France Sarl, Rieijmalmezona, Francija, — Procter & Gamble International Operations, Ptilansī, Šveice, — Reckitt Benckiser (ENA) BV, Shiphola, Nīderlande; d) ražotāji eksportētāji ĶTR: — Cofco Biochemical (Anhui) Co., Ltd., Bengbu, — Laiwu Taihe Biochemistry Co., Ltd., Laiwu, — RZBC Group, Rizhao, — Weifang Ensign Industry Co., Ltd., Changle, Weifang; e) ražotājs analogajā valstī: — Jungbunzlauer Canada Inc., Porkolborna, Kanāda.
LV Eiropas Savienības Oficiālais Vēstnesis L 267/1

Labojums Eiropas Parlamenta un Padomes Regulā (ES) 2015/2424 (2015. gada 16. decembris), ar ko groza Padomes Regulu (EK) Nr. 207/2009 par Kopienas preču zīmi, Komisijas Regulu (EK) Nr. 2868/95, ar ko īsteno Padomes Regulu (EK) Nr. 40/94 par Kopienas preču zīmi, un atceļ Komisijas Regulu (EK) Nr. 2869/95 par maksām, kas jāmaksā Iekšējā tirgus saskaņošanas birojam (preču zīmes, paraugi un modeļi)

( “Eiropas Savienības Oficiālais Vēstnesis” L 341, 2015. gada 24. decembris )

89. un 90. lappusē 4. panta otrajā daļā:

tekstu:

“Turpmāk izklāstītos regulas 1. panta punktus piemēro no 2017. gada 1. oktobra: 8., 18., (…) 132., (…)”

lasīt šādi:

“Turpmāk izklāstītos regulas 1. panta punktus piemēro no 2017. gada 1. oktobra: 8., 18. (izņemot Regulas (EK) Nr. 207/2009 17. panta 5.b punktu), (..) 132. (izņemot Regulas (EK) Nr. 207/2009 154.a panta 3. punktu), (…)”;

89. lappusē 4. panta trešajā daļā:

tekstu:

“Regulas 1. panta 108. punktu, ja tas ir saistīts ar 124. panta 1. punkta f) apakšpunktu un 128. panta 4. punkta n) apakšpunktu, piemēro no dienas, kad stājas spēkā 124. panta 2. punktā paredzētais lēmums, vai 12 mēnešus pēc dienas, kas noteikta pirmajā punktā, atkarībā no tā kura no tām ir agrāk. Līdz minētajai dienai 124. panta 1. punkta f) apakšpunktā minētās pilnvaras īsteno izpilddirektors,”

lasīt šādi:

“Regulas 1. panta 108. punktu tiktāl, ciktāl tas attiecas uz Regulas (EK) Nr. 207/2009 124. panta 1. punkta f) apakšpunktu un 128. panta 4. punkta n) apakšpunktu, piemēro no dienas, kad stājas spēkā Regulas (EK) Nr. 207/2009 124. panta 2. punktā paredzētais lēmums, vai 12 mēnešus pēc dienas, kas noteikta šā panta otrajā daļā, atkarībā no tā, kura no tām ir agrāk. Līdz minētajai dienai Regulas (EK) Nr. 207/2009 124. panta 1. punkta f) apakšpunktā minētās pilnvaras īsteno izpilddirektors.”
c)

koncesiju apturēšana attiecībā uz precēm, pakalpojumiem vai piegādātājiem publiskā iepirkuma jomā, i) izslēdzot no publiskā iepirkuma tādus preču vai pakalpojumu piegādātājus, kas veic uzņēmējdarbību un darbojas no attiecīgās trešās valsts, un/vai piedāvājumus, kuru kopējo apjomu veido vairāk nekā 50 % attiecīgās trešās valsts izcelsmes preču vai pakalpojumu, un/vai ii) piemērojot obligātu cenas sodu attiecībā uz piedāvājumiem no preču vai pakalpojumu piegādātājiem, kas veic uzņēmējdarbību un darbojas no attiecīgās trešās valsts, un/vai attiecībā uz to piedāvājuma daļu, ko veido preces vai pakalpojumi, kuru izcelsme ir attiecīgajā trešā valstī.
(2)

Saskaņā ar Direktīvas 91/414/EEK 6. panta 2. punktu Apvienotā Karaliste 2003. gada 4. novembrī saņēma pieteikumu no Cheminova A/S par darbīgās vielas gamma-cihalotrīna iekļaušanu Direktīvas 91/414/EEK I pielikumā. Ar Lēmumu 2004/686/EK tika apstiprināts, ka dokumentācija ir pilnīga, proti, principā to var uzskatīt par atbilstošu Direktīvas 91/414/EEK II un III pielikumā noteiktajām datu un informācijas prasībām.
1.

Abdullah Yahya Al Hakim (jeb: a) Abu Ali al Hakim; b) Abu-Ali al- Hakim; c) Abdallah al-Hakim; d) Abu Ali Alhakim; e) Abdallah al-Mu'ayyad). Oriģinālā rakstība: Amats: Huthi grupējuma komandiera vietnieks. Adrese: Dahyan, Sa'dah Governorate, Jemena. Dzimšanas datums: a) aptuveni 1985. gads; b) starp 1984. un 1986. gadu. Dzimšanas vieta: a) Dahyan, Jemena; b) Sa'dah Governorate, Jemena. Valstspiederība: Jemena. Cita informācija: Dzimums: vīrietis. Datums, kad iekļauts ANO sarakstā: 7.11.2014. Papildu informācija no apraksta par iemesliem iekļaušanai sarakstā, ko sniegusi Sankciju komiteja: Abdullah Yahya al Hakim sankcijas tika noteiktas 2014. gada 7. novembrī saskaņā ar ANO DPR 2140 (2014) 11. un 15. punktu, tā kā viņš atbilda rezolūcijas 17. un 18. punktā iekļautajiem sankciju noteikšanas kritērijiem. Abdullah Yahya al Hakim bija iesaistīts darbībās, ar kurām apdraud Jemenas mieru, drošību vai stabilitāti, piemēram, tādās darbībās, kas kavē 2011. gada 23. novembra nolīguma īstenošanu, kuru noslēdza Jemenas valdība un tās opozīcija un kurā ir paredzēta mierīga varas pāreja Jemenā, kā arī tādās darbībās, kas kavē Jemenas politisko procesu norisi. Tiek ziņots, ka 2014. gada jūnijā Abdullah Yahya al Hakim noturēja sanāksmi, lai izplānotu apvērsumu pret Jemenas prezidentu Abdrabuh Mansour Hadi. Al Hakim tikās ar militāriem un drošības komandieriem, un cilšu vecākajiem; arī bijušajam Jemenas prezidentam Ali Abdullah Saleh lojāli vadošie piekritēji piedalījās sanāksmē, kuras mērķis bija koordinēt militāros centienus ieņemt Jemenas galvaspilsētu Sanu (Sana'a). 2014. gada 29. augusta publiskajā paziņojumā Apvienoto Nāciju Organizācijas Drošības padomes priekšsēdētājs paziņoja, ka Padome nosoda darbības, ko veic Abdullah Yahya al Hakim vadītie spēki, kuri ieņēma Amrānu (Amran) Jemenā, tostarp Jemenas armijas brigādes štābu 2014. gada 8. jūlijā. Al Hakim vadīja 2014. gada jūlijā notikušo vardarbīgo Amrānas provinces ieņemšanu un bija militārais komandieris, kas atbildīgs par lēmumu pieņemšanu attiecībā uz ilgstošajiem konfliktiem Amrānas provincē un Hamdānā (Hamdan) Jemenā. No 2014. gada septembra sākuma Abdullah Yahya al Hakim palika Sanā, lai pārraudzītu kaujas operācijas gadījumā, ja sāktos cīņas. Viņa uzdevums bija organizēt militārās operācijas, lai varētu gāzt Jemenas valdību, un viņš bija arī atbildīgs par to, lai visi ceļi uz Sanu un no tās būtu droši un kontrolēti.
(13)

Patlaban Regula (ES) Nr. 43/2014 attiecībā uz konkrētiem krājumiem atļauj, ka dalībvalstis 2015. gadā izmanto jebkādus neizmantotus daudzumus līdz 10 % no kvotas, kas tām ir pieejama 2014. gadā. 2014. gada 6. augustā Krievijas Federācija noteica embargo dažu lauksaimniecības un zivsaimniecības produktu importam no Eiropas Savienības. Tā rezultātā daļa no eksporta, ko ražotāji 2014. gada rudenī bija paredzējuši sūtīt Krievijai, ir kļuvusi neiespējama un dažos gadījumos alternatīvus tirgus īsā laikā nav iespējams atrast. Ņemot vērā šos ārkārtas apstākļus un lietas steidzamību, ir nepieciešams atļaut veikt zināmus pielāgojumus 2014. gada zvejas sezonā. Ņemot vērā pozitīvos zinātniskos ieteikumus, kā arī attiecīgo piekrastes valstu pozitīvo pieeju, ir piemēroti izņēmuma kārtā un vienīgi attiecībā uz tiem krājumiem, kurus vissmagāk vai vistiešāk skar Krievijas embargo, atļaut palielināt to 2014. gadā neizmantoto daudzumu procentuālo daļu, kuru atļauts pārnest uz 2015. gadu. Minētais ārkārtas pasākums attiecas vienīgi uz 2014. gada zvejas sezonu. Ir sagaidāms, ka minētais pasākums dos iespēju atrast jaunus tirgus vai pielāgot nozveju, ja embargo turpinātos arī 2015. gadā. To pašu iemeslu dēļ arī Padomes Regulā (ES) Nr. 1180/2013 (5) būtu jāievieš attiecīga iespēja pārcelt neizmantotās zvejas iespējas. Tādēļ būtu attiecīgi jāgroza Regula (ES) Nr. 43/2014 un (ES) Nr. 1180/2013.
1)

regulas 2. pantu aizstāj ar šādu: “2. pants Importa tarifu kvotas periodi 1. Importa tarifu kvota, kas minēta 1. panta 1. punktā, ir atvērta no 2014. gada 25. aprīļa līdz 31. decembrim un no 2015. gada 1. janvāra līdz 31. decembrim. 2. 2015. gada importa tarifu kvotas daudzumu attiecībā uz I pielikumā norādīto kārtas numuru sadala šādos četros apakšperiodos: a) 25 % no 1. janvāra līdz 31. martam; b) 25 % no 1. aprīļa līdz 30. jūnijam; c) 25 % no 1. jūlija līdz 30. septembrim; d) 25 % no 1. oktobra līdz 31. decembrim.” ;
(3)

Būtu jānošķir darījumi, kuros visi ieguldītāji ir līdzvērtīgi, piemēram, kolektīvo ieguldījumu uzņēmumi, un citi darījumi, piemēram, vērtspapīrošana, kas var ietvert sadalīšanu laidienos, kad riska darījumiem var būt atšķirīga prioritāte. Attiecībā uz pirmo no iepriekšminētajiem, riska darījums ar pamatā esošu aktīvu ir atkarīgs tikai no ieguldītāja riska darījuma proporcionālās attiecības pret visu ieguldītāju riska darījumiem. Attiecībā uz pēdējo no iepriekšminētajiem, zaudējumus vispirms attiecina uz noteiktiem laidieniem atkarībā no to prioritātes un tad, ja ir vairāk nekā viens ieguldītājs tajā pašā laidienā, – proporcionāli starp ieguldītājiem. Pret visiem laidieniem vērtspapīrošanā būtu jāizturas vienādi, jo ļaunākā gadījuma scenārijā subordinētie laidieni ļoti drīz var izzust. Jo īpaši būtu jāatzīst maksimālie zaudējumi, kas radīsies visiem ieguldītājiem noteiktā laidienā pilnīgu zaudējumu gadījumā no pamatā esoša aktīva, jo nebūtu jāatzīst zaudējumu mazināšana no subordinētiem laidieniem. Iestādes riska darījumam ar pamatā esošu aktīvu nebūtu jāpārsniedz šā laidiena kopējā riska darījuma vērtība (jo zaudējumi ieguldītājam noteiktā laidienā, kuri rodas no pamatā esoša aktīva saistību neizpildes, nekad nevar pārsniegt laidiena kopējo riska darījuma vērtību) un pamatā esošā aktīva veidota riska darījuma vērtība (jo iestāde nekad nevar zaudēt vairāk par pamatā esošā aktīva summu). Šis maksimālo zaudējumu ierobežojums būtu jāatspoguļo, izmantojot mazāko no abām riska darījumu vērtībām un tad piemērojot procedūru, lai atzītu zaudējumu proporcionālu sadali starp visiem riska darījumiem, kas ir līdzvērtīgi šajā laidienā, ja ir vairāk nekā viens ieguldītājs šajā laidienā.
(12)

Ja, pamatojoties uz izdevumu deklarācijām, kas no dalībvalstīm saņemtas saistībā ar ELGF, to kopējās iepriekš uzņemtās saistības, kuras varēja atļaut saskaņā ar Eiropas Parlamenta un Padomes Regulas (ES, Euratom) Nr. 966/2012 (10) 170. panta 3. punktu, pārsniedz 75 % no kārtējā finanšu gada apropriācijām, Komisijai minētās summas ir jāsamazina. Saskaņā ar pareizas finanšu pārvaldības principu minētais samazinājums proporcionāli jāsadala starp visām dalībvalstīm, pamatojoties uz to iesniegtajām izdevumu deklarācijām. Lai pieejamās apropriācijas dalībvalstīm sadalītu taisnīgi, būtu jāparedz, ka mēneša maksājumus no ELGF samazina par katrai nodaļai noteiktu procentuālo daļu no katras dalībvalsts iesniegtajām izdevumu deklarācijām un ka attiecīgajā mēnesī neizmantotais atlikums ar Komisijas lēmumiem tiek sadalīts pa nākamajiem mēneša maksājumiem.
(1)

Cilvēki ar celiakiju cieš no pastāvīgas lipekļa nepanesības. Ir konstatēts, ka kvieši (t. i., visas Triticum sugas, piemēram, cietie kvieši, plēkšņu kvieši un Horasānas kvieši), rudzi un mieži ir graudi, par kuriem zinātniski pierādīts, ka tie satur lipekli. Šajos graudos esošais lipeklis var kaitēt to cilvēku veselībai, kuri nepanes lipekli, tādēļ šiem cilvēkiem nevajadzētu lietot to uzturā.